open-index/open-wikipedia-markdown huggingface dataset:
გიორგი კახიანი

**გიორგი კახიანი** (დ. 10 დეკემბერი, 1973, თბილისი)  —  ქართველი იურისტი, პოლიტიკოსი.

1995 წელს დაამთავრა  ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი.

1999-2004 წლებში მუშაობდა საქართველოს უზენაესი სასამართლოში, მოსამართლის თანაშემწედ. 2004-2005 წლებში მუშაობდა  თბილისის ენისა და კულტურის სახელმწიფო უნივერსიტეტში, იყო საერთაშორისო ურთიერთობების კათედრის წევრი, უფროსი მასწავლებელი;  2005-2007 წლებში მუშაობდა საქართველოს საკონსტიტუციო სასამართლოში, სამართლებრივი უზრუნველყოფის დეპარტამენტში, მთავარ მრჩეველად. 2007-2011 წლებში კი იყო თბილისის სახელმწიფო უნივერსიტეტის იურიდიული ფაკულტეტის ასისტენტ-პროფესორი; 2001 წლიდან კი ასოცირებული პროფესორი. 2013-2016 წლებში იყო  საქართველოს მე-8 მოწვევის პარლამენტის წევრი (სამტრედიის მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2013-2019 წლებში ეკავა საქართველოს პარლამენტის საპროცედურო საკითხთა და წესების კომიტეტის თავმჯდომარის თანამდებობა. 2019 წელს დაინიშნა საქართველოს პარლამენტის ვიცე-სპიკერად.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
## სქოლიო
კატეგორია:დაბადებული  10 დეკემბერი
კატეგორია:დაბადებული   1973
კატეგორია:საქართველოს VIII მოწვევის პარლამენტის წევრები
კატეგორია:საქართველოს IX მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
გიორგი
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
კატეგორია:ცოცხალი ადამიანები
ადამაშვილი

**ადამაშვილი** შეიძლება აღნიშნავდეს:
* ბექა ადამაშვილი — მწერალი, ჟურნალისტი, იუმორისტი და ბლოგერი;
* გიგი ადამაშვილი — მუსიკოსი და მომღერალი;
* საბა ადამაშვილი — ფეხბურთელი;
* ჯემალ ადამაშვილი — კომპოზიტორი, დირიჟორი, პედაგოგი.
ქორცქვიტა

**ქორცქვიტა**, () — ფრინველი ქორისებრთა ოჯახისა. მისი სხეულის სიგრძეა 30–38 სმ, ფრთების შლილი 65–75 სმ. დედალი მამალზე დიდია. მამლის ზურგი ვეჟან-რუხია, მუცელზე ვიწრო წითური განივი ზოლები გასდევს; დედლის ზურგი უფრო მეტად მურაა, ზოლები მასაც აქვს. გავრცელებულია სამხრეთ-აღმოსავლეთ ევროპასა და ცენტრალურ აზიაში; გადამფრენი ფრინველია, იზამთრებს აღმოსავლეთ აფრიკიდან ირანამდე; გვხვდება საქართველოშიც. ადის ზღვის დონიდან 2000 მეტრამდე. ბინადრობს ჭალის ტყეებში, კორომებში, ბაღებსა და პარკებში, სადაც მაღალი ხნიერი ხეებია. ბუდეს ხეზე, მაღლა აშენებს. დებს 3–4 კვერცხს. დედალი კრუხობს 33–35 დღის განმავლობაში. იკვებება ხვლიკებით, მღრღნელებით, დიდი ზომის მწერებით, პატარა ფრინველებით. შუა აზიაში ბეღურების განადგურებით სარგებლობა მოაქვს. შეტანილია საქართველოს „წითელ ნუსხაში“.

ადრე ლათინურად *Accipiter badius* ერქვა და მისი ორი ქვესახეობა იყო ცნობილი — ევროპული ქორცქვიტა და თურქესტნული ქორცქვიტა. დღეს ეს უკანასკნელი ცალკე სახეობად ითვლება და უწინდელი ლათინური სახელიც მას ეწოდება.

## ლიტერატურა 
* 

## სქოლიო 
კატეგორია:ქორი
ბეშიქთაში (საფეხბურთო კლუბი)

**ბეშიქთაში** () — თურქული საფეხბურთო კლუბი, თურქეთის ერთ-ერთი ყველაზე წარმატებული კლუბი. დაარსდა 1903 წელს, სტამბულის ამავე სახელწოდების რაიონში.

„ბეშიქთაში“, „გალათასარაისა“ და „ფენერბახჩეს“ შემდეგ, მესამე ყველაზე ტიტულოვანი თურქული საფეხბურთო კლუბია, რომელიც არასდროს დაქვეითებულა თურქეთის ჩემპიონატის უმაღლესი დივიზიონიდან. არსებობის ისტორიაში მოგებული აქვს თურქეთის სუპერლიგის 15 ტიტული.

„ბეშიქთაშის“ ტრადიციული ფორმა შავი და თეთრი ფერისაა. საშინაო მატჩებს მართავს ვოდაფონ პარკის სტადიონზე, რომელიც იტევს 41,188 ადამიანს.

## რესურსები ინტერნეტში
* 
* „ბეშიქთაში“ — UEFA
* „ბეშიქთაში“ — თურქეთის ფეხბურთის ფედერაცია
* ფანსაიტი 

## სქოლიო
კატეგორია:ბეშიქთაში (საფეხბურთო კლუბი)
კატეგორია:1903 წელს დაარსებული საფეხბურთო კლუბები
ნიკო ჯადუგიშვილი

**ნიკო ჯადუგიშვილი** (დ. 23 აპრილი, 1942, სიღნაღი) — ქართველი საესტრადო მომღერალი და ისტორიკოსი, საქართველოს სსრ-ის დამსახურებული არტისტი (1983), ღირსების ორდენის კავალერი (1998).

## ბიოგრაფია
1960-1964 წლებში სწავლობდა თბილისის სახელმწიფო უნივერსიტეტში, ისტორიულ ფაკულტეტზე. ბავშვობიდან მღეროდა, მაგრამ პროფესიონალური სასიმღერო მოღვაწეობა დაიწყო 1964 წლიდან, როცა ის კონსტანტინე პევზნერმა მიიწვია საქართველოს  საესტრადო ორკესტრ „რერო“-ში სოლისტად. ნიკო ჯადუგიშვილს ჰქონდა ძლიერი ტემბრის ხმა, ის გამორჩეულად ასრულებდა საესტრადო და ქალაქური სტილის სიმღერებს. იგი თანამშრომლობდა ისეთ ცნობილ ქართველ კომპოზიტორებთან, როგორებიც არიან: გიორგი ცაბაძე, შოთა მილორავა, ეთერ ჭელიძე, ნოდარ გიგაური, ვაჟა აზარაშვილი, ნუნუ გაბუნია, მარგარიტა ჩხეიძე და სხვები. მის რეპერტუარში შედიოდა  აგრეთვე რუსული, ესპანური, ინგლისური და იტალიური  პოპულარული სიმღერები. 1968 წელს მონაწილეობდა სტუდენტთა და ახალგაზრდობის მსოფლიო ფესტივალში ბულგარეთის დედაქალაქ სოფიაში.

1969 წელს კომპოზიტორ ალექსანდრე (საშა) რაქვიაშვილის ძალისხმევით შეიქმნა დუეტი ეთერ კაკულიასა და ნიკო ჯადუგიშვილის მონაწილეობით, დუეტისათვის პირველი სიმღერა „სანთლები“ შექმნა ჯემალ სეფიაშვილმა, მაგრამ სიმღერის ტელე-რადიო გადაცემა კომუნისტურმა ხელისუფლებამ აკრძალა, რადგან ტექსტში ნახსენები იყო ღმერთი, ეს კი კომუნისტურ იდეოლოგიას ეწინააღმდეგებოდა. დუეტმა შეასრულა ისეთი სიმღერები, რომლებიც შემდეგ მთელი ყოფილი საბჭოთა კავშირის მასშტაბით ჰიტებად იქცა, ესენია: ი. ბუკიას  „თოვლი მოსულა“, ე. ჭელიძის  „აღმართი“, ჯ. სეფიაშვილის „სანთლები“, ნ. დუღაშვილის „დამიბრუნდი“, ვ. აზარაშვილის „მაშ გამარჯვება“, „ავლაბარო“. 1983 წელს ნიკო ჯადუგიშვილს მიენიჭა საქართველოს დამსახურებული არტისტის წოდება, ხოლო 1998 წელს პრეზიდენტ ედუარდ შევარდნაძის ბრძანებულებით ქართულ საესტრადო ხელოვნებაში შეტანილი მნიშვნელოვანი წვლილისა და მისი პოპულარიზაციის საქმეში დიდი დამსახურებისათვის დააჯილდოვეს ღირსების ორდენით.

ნიკო ჯადუგიშვილი 2001 წლიდან ჩამოსცილდა აქტიურ სასცენო მოღვაწეობას, იშვითად სტუმრობდა ტელე-რადიო გადაცემებს, წლების განმავლობაში იყო თბილისის სახელმწიფო უნივერსიტეტის ისტორიის ლექტორი (დოცენტი). გარდაიცვალა 2017 წლის 10 მაისს, ხანგრძლივი ავადმყოფობის შემდეგ.

## ლიტერატურა
* „ხელოვნების კალენდარი (თეატრი, მუსიკა, კინო)“. გვ. 51-52, თბ., 1992 წელი

## რესურსები ინტერნეტში
## სქოლიო
კატეგორია:ქართველი მომღერლები
კატეგორია:სიღნაღში დაბადებულები
კატეგორია:23 აპრილი
კატეგორია:დაბადებული 1942
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს სსრ-ის დამსახურებული არტისტები
კატეგორია:საქართველოს ღირსების ორდენის კავალრები
მონალი

**მონალი** () — ფრინველთა გვარი ხოხბისებრთა ოჯახისა. ცნობილია მთებში გავრცელებული სამი სახეობა. ჰიმალაიური (*L. impejanus*) და სკლეტერის მონალის (*L. sclateri*) სიგრძეა 63–72 სმ, მასა 1,8–2,3 კგ; ჩინური მონალისა (*L. lhuysii*) 75–80 სმ და დაახლ. 3 კგ შესაბამისად. თავზე წაგრძელებული ან დახვეული ბუმბულების ქოჩორი აქვთ; ნისკარტი გრძელია, ქვემოთკენ ოდნავ მოხრილი, მოკაუჭებული; ბოლო საშუალო სიგრძის, მომრგვალებული; ფეხები მოკლე, სქელი. მამლები ყველაზე მეტად კაშკაშა შეფერილობის ფრინველებს განეკუთვნებიან თავიანთი ინტენსიური ლითონისებრი ბზინვარებით: ზემოდან ჭარბობს მოწითალო-ბრინჯაოსფერი, იისფერ-ლურჯი, მწვანე ან ოქროსფერი ტონები, წელი ჩვეულებრივ თეთრია, მუცელი შავი. დედალი მუქი მურაა, თეთრი და წითური წინწკლებითა და თეთრი ყელით. ჰიმალაიური მონალის მამალს გამოარჩევს ქოჩრის ძაფისებრი ბუმბულები ფართო წვეროებით და წითური ბოლო; სკლეტერის მონალის წითური ბოლო წვეროში თეთრია; ჩინურ მონალს კი იგი შავი აქვს, აყრია თეთრი წინწკლები და მომწვანო-ლურჯი არშიები. გავრცელებული არიან ცენტრალური აზიის მაღალმთიანეთში, აღმოსავლეთ ჰინდუქუშიდან, ჰიმალაის გავლით, ცენტრალური ჩინეთის მთებამდე (განსუ, სიჩუანი, იუნანი). ბინადრობენ შერეულ და წიწვოვან ტყეებში, სადაც ბამბუკი და როდოდენდრონია, და სუბალპური ბუჩქნარის ზოლში; ზაფხულში გვხვდებიან ზღვის დონიდან 2500–4500 მეტრზე, ზამთარში 2000 მეტრამდე აღწევენ. ჩინური მონალი მკვიდრად ცხოვრობს სუბალპური და ალპური მდელოების ზოლში 3000–4900 მეტრის სიმაღლეზე. კარგად ფრენენ, სხედან ხეებზე, ზოგჯერ გუნდებად იკრიბებიან. იკვებებიან ფოთლებით, ბოლქვებით, ამონაზარდებით, ყვავილებით, თესლებით, კენკრით, მწერებითა და მათი მატლებით, რისთვისაც ნიადაგს 30 სმ სიღრმეზე თხრიან. ტიპური ბუდეა მიწაზე არსებული ორმო, მწირი ამონაფენით ან მის გარეშე. ბუდეში 2–8 (ჩვეულებრივ 3–5) კვერცხია; კრუხობს დედალი, 27–28 დღის განმავლობაში. ჩინური და სკლეტერის მონალები შეტანილი არიან IUCN-ის წითელ ნუსხაში როგორც მოწყვლადი სახეობები; ჰიმალაიური მონალი ნეპალის ეროვნული სიმბოლოა.

## ლიტერატურა 
* 

*
ნიველირი

[მინი|ავტომატური [ოპტიკა|ოპტიკური ნიველირი შტატივზე]]
**ნიველირი** ( < niveau — „დონე“) — გეოდეზიური ინსტრუმენტი, რითაც ხდება ნიველება, აგრეთვე ხაზებისა და სიბრტყეების საჭირო დახრის კუთხით დაკვალვა. არსებობს ხშული და გადასადებჭოგრიანი ნიველირები. ხშულია რევერსიული და კონტაქტური თარაზოიანი ნიველირები; გადასადებჭოგრიანია შიმშაზე მიმაგრებული, ჭოგრაზე ჩამოკიდებული და ჭოგრაზე დასადგმელი თარაზოიანი ნიველირები. ამჟამად იყენებენ თვითმომწესობად ნიველირებსაც.

## ლიტერატურა 
კატეგორია:გეოდეზიური ხელსაწყოები
კატეგორია:ოპტიკური ხელსაწყოები
კაჭრეთის გორასამარხი

ტერმინი **კაჭრეთის გორსასამარხი** შეიძლება აღნიშნავდეს:

* კაჭრეთის პირველი გორასამარხი — არქეოლოგიური ძეგლი გურჯაანის მუნიციპალიტეტის სოფელ კაჭრეთში.
* კაჭრეთის მეორე გორასამარხი — არქეოლოგიური ძეგლი გურჯაანის მუნიციპალიტეტის სოფელ კაჭრეთში.
Veni, vidi, vici

**Veni, vidi, vici**  (ლათინურიდან: „მივედი, ვნახე, გავიმარჯვე“) — ლათინური ფრთიანი გამოთქმა, რომელიც აპიანეს თანახმად ეკუთვნის იულიუს კეისარს, რომელმაც აღნიშნული სიტყვები გამოიყენა რომის სენატში ძვ. წ. 47 წელს, მას შემდეგ რაც გაიმარჯვა ფარნაკე II-ის წინააღმდეგ გამართულ ზელასთან ბრძოლაში. ფრაზა გამოიყენა სწრაფი გამარჯვების აღსანიშნავად. 

აღნიშნულ სიტყვებზე საუბრობს პლუტარქე თავის „პარალელურ ბიოგრაფიებში“ და გაიუს სვეტონიუს ტრანკვილუსი „თორმეტი კეისრის ცხოვრებაში“. პლუტარქე წერს, რომ ეს სიტყვები კეისარმა გამოიყენა ერთ-ერთ წერილში, რომელიც თავის მეგობარ ამანციუსს მისწერა რომში. სვეტონიუსის მიხედვით კი კეისარმა ეს სამი სიტყვა წარწერის სახით ამოჰკვეთა პონტოში ტრიუმფის დროს. 

## ლიტერატურა 
* ფერერო გ., იულიუს კეისარი, თბ., 2016 ISBN 978-9941-444-26-5

## სქოლიო
კატეგორია:ლათინური ტერმინები და ფრაზები
პარალაქსი

მინი|პარალაქსის სქემა
**პარალაქსი** (), *პარალაქსური გადაადგილება* — მნათობის პერსპექტიული გადანაცვლება ცის სფეროზე, განპირობებული დამკვირვებლის სივრცეში გადაადგილებით, რასაც იწვევს დედამიწის დღეღამური ბრუნვა (*დღეღამური პარალაქსი*), მზის გარშემო დედამიწის მოძრაობა (*წლიური პარალაქსი*) და გალაქტიკაში მზის სისტემის მოძრაობა (*საუკუნეობრივი პარალაქსი*). პარალაქსის სიდიდე დამოკიდებულია დამკვირვებლიდან მნათობამდე მანძილზე, ამიტომ პარალაქსი ასტრონომიაში მანძილის ექვივალენტად ითვლება.

მინი|პარალაქსის მაგალითი ანიმაციით
**დღეღამური პარალაქსი** — კუთხე, რომლის წვეროშია მნათობის ცენტრი, ხოლო გვერდებს შეადგენს მიმართულებები დედამიწის ცენტრისა და დამკვირვებლისაკენ. თუ მნათობი დაკვირვების ადგილის ჰორიზონტზეა, პარალაქსს *ჰორიზონტული* ეწოდება. თუ ამავე დროს დამკვირვებელი დედამიწის ეკვატორზეა — *ჰორიზონტ-ეკვატორული პარალაქსი* მზემდე საშუალო მანძილის შესაბამისი პარალაქსი არის 8,794″, მთვარისა - 57′2,6″. ვარსკვლავებისათვის დღეღამური პ. პრაქტიკულად ნულია მათი ძალიან დიდი სიშორის გამო.

**წლიური პარალაქსი** — ვარსკვლავთან შედგენილი კუთხე მართკუთხა სამკუთხედში, რომლის ჰიპოტენუზაა მანძილი მზიდან ვარსკვლავამდე, ხოლო მცირე კათედი - დედამიწის ორბიტის დიდი ნახევარღერძი; იყენებენ ვარსკვლავებამდე მანძილების განსაზღვრავად. ძალიან შორეულ ვარსკვლავთა მიმართ ცაზე ვარსკვლავის გადანაცვლების გაზომვით მიღებულ წლიურ პარალაქსს *ტრიგონომი* ეწოდება. იგი იმდენად მცირეა (ყველაზე ახლომდებარე ვარსკვლავის, ე. წ. კენტავრის უახლოესის პარალაქსი არის 0,76″), რომ მისი განსაზღვრა მოხერხდა მხოლოდ მზის მახლობელი 6 ათასამდე ვარსკვლავისათვის.
მინი|მზე აირეკლება წყალზე ფანარის ანარეკლზე, თუმცა აურეკლავ ხედზე ის საგრძნობლად დაცილებულია ფანარს.
**საუკუნეობრივი პარალაქსი** — ვარსკვლავის კუთხური გადაადგილება წელიწადში, განპირობებული გალაქტიკაში მზის სისტემის მოძრაობით და მიყვანილი ამ მოძრაობისადმი პერპენდიკულარულ მიმართულებაზე. იყენებენ შორეულ ვარსკვლავებამდე მაძილების შესაფასებლად. საუკუნეობრივი პარალაქსით მანძილი განისაზღვრება მხოლოდ სტატისტიკური მეთოდებით ვარსკვლავთა დიდი ჯგუფისათვის. ინდივდ. ვარსკვლავისათვის იგი შეიძლება რეალური არ იყოს.

## ლიტერატურა 
* *ხარაძე ე.*, ასტრონომიის საფუძვლები, ტ. 1-2, თბ., 1971-74 წელი.
* *Куликовский П. Г.*, Звездная астрономия, М., 1978.

კატეგორია:ოპტიკა
კატეგორია:მხედველობა
კატეგორია:კუთხეები
კატეგორია:ასტრომეტრია
კატეგორია:ტრიგონომეტრია
ანარქიზმი და რელიგია

Ni Dieu ni maîtreანარქისტები, უმეტესწილად, სკეპტიკურად უყურებენ ორგანიზებულ რელიგიას ან ძალზე ეწინააღმდეგებიან მას.  მიუხედავად ამისა, ზოგიერთმა ანარქისტმა მიმდევრობისთვის რელიგიური ინტერპრეტაციები და მიდგომები შეიმუშავეს, მათ შორისაა მოსაზრება, რომ სახელმწიფოს განდიდება კერპთაყვანისმცემლობას უთანაბრდება.   

## ანარქისტები ეწინააღმდეგებიან რელიგიას 
მარცხნივ|მინი|200x200პქ| იტალიის ანარქისტული ფედერაციის წევრები ანტიქრისტიანული მიტინგებით მსვლელობას ეწევიან, როგორც ბანერი იკითხება "თავისუფლება დოგმებისგან, ყოველთვის ერეტიკოსობა "
ანარქისტები ”უმეტესწილად არარელიგიური და ხშირად ანტირელიგიურიაც კი არიან, ხოლო სტანდარტული ანარქისტული ლოზუნგია ფრაზა, რომელიც ანონისტმა, სოციალისტმა ავგუსტ ბლანკიმ 1880 წელს შექმნა:” არც ღმერთი და არც მბრძანებელი! ” (Ni Dieu ni maître! ). . . არგუმენტის ამყარებს ეჭვი იმისა რომ რელიგია მხარს უჭერს პოლიტიკას, ეკლესია მხარს უჭერს სახელმწიფოს, პოლიტიკური ხელისუფლების მოწინააღმდეგეები ასევე ეწინააღმდეგებიან რელიგიურ ავტორიტეტებს. ”.  

უილიამ გოდვინის ", ავტორი *Enquiry Concerning Political Justice* (1793), პირველი სისტემატური ტექსტია ლიბერტარიანული პოლიტიკისა. უილიამი იყო კალვინისტი მინისტრი, რომელმაც დაიწყო ქრისტიანობის უარყოფა. მან გაიარა დეიზმი, შემდეგ ათეიზმი ხოლო მოგვიანებით დაჯერდა აგნოსტიციზმს ".  პიონერი გერმანელი ინდივიდუალისტი ანარქისტი მაქს სტირნერი, "დაიწყო როგორც მემარჯვენე-ჰეგელიელი, პოსტ- ფეიბურბაული ათეისტი, უარყო რელიგიისა და" პოლიტიკის "სული (გეისტი), ისევე როგორც პოლიტიკა, მათ შორის," კაცობრიობის "ლაპარაკიც."  პიერ-ჯოზეფ პრუდონი, "პირველი ადამიანი, ვინც საკუთარ თავს ანარქისტს უწოდებს, რომელიც ცნობილია გამონათქვამით:" საკუთრება ქურდობაა ", მან ასევე თქვა:" ღმერთი ბოროტია "და" ღმერთი არის მარადიული X ". რაც იდეაში მაგარი უაზრობაა.  

მოკლე ახსნა: ანარქიზმი არის მიმდინარეობა რომელიც პირდაპირ ურთიერთკავშირშია ადამიანის თავდაჯერებულობასა და ჯიუტობასთან. ანარქიზმი მოიაზრებს მსოფლიოს მმართველი სისტემების დანგრევას, რათა "ხალხი იყოს თავისუფალი". მაგრამ ირონია იმაშია რომ ანარქისტები ქმნიან დაჯგუფებებსა და სექტებს, რომლებშიც თავად მათი მეთაურები იყენებენ მმართველობის მსგავს ფორმებს. ანარქიზმი არის ამბიციური სწრაფვა თავისუფლებისკენ, რომელიც, სამწუხაროდ, სიყვარულისა და მორწმუნეობის გზას არის აცდენილი. ანარქიზმი ეწინააღმდეგება რელიგიას, რადგან, ხშირშემთხვევაში, რელიგიური პირები შეკრულნი არიან ქვეყნის მმართველ ორგანოებთან, შესაბამისად ანარქისტების გადმოსახედიდან მათი უარყოფა მეტად ბუნებრივია ვიდრე გაგება და გაანალიზება. ანარქიზმი თავისთავად საინტერესო იდეაა, მაგრამ იგი სრულიად დაცლილია იმედისა და სიყვარულისგან, რადგან მხოლოდ ძალადობას ეფუძვნება. ანარქისტების სასულიერო მოღვაწეებთან დაპირისპირებას საფუძვლად უდევს მიმდევრობის გამზიარებელთა შერყეული ნდობა და სარწმუნოების გაუაზრებლად განსჯა. ანარქიზმის უკეთ გაგებისთვის უყურეთ ფილმებს: "American History X", "V for Vendetta", და "The legend of Korra"(მესამე სეზონი არის ანარქიზმის დეკონსტრუქცია)       

კატეგორია:რელიგია და პოლიტიკა
პარასიოს ეფესელი

**პარასიოს ეფესელი** () — ძვ. წ. V საუკუნის II ნახევრის ბერძენი ფერმწერი. ფერმწერ ევენორის შვილი და მოწაფე. მუშაობდა ათენში. შემოქმედებითი მრწამსით ახლოს იყო ევრიპიდესთან. პარასიოსის ნამუშევრები არ შემონახულა, ცნობილია მხოლოდ ანტიკური ავტორების აღწერით. კარგად  გადმოსცემდა ადამიანთა ფიზიკურ ტანჯვასა და სულიერ განცდებს.

## ლიტერატურა 
კატეგორია:ძველი ბერძენი მხატვრები
კატეგორია:მხატვრები ანბანის მიხედვით
ფენერბახჩე (საფეხბურთო კლუბი)

**ფენერბახჩე** () — თურქული საფეხბურთო კლუბი, დაფუძნებული 1907 წელს სტამბოლში. ასპარეზობს თურქეთის სუპერლიგაში. მისი სახელი მომდინარეობს სტამბოლის ამავე სახელწოდების უბნიდან. გუნდის ამჟამინდელი პრეზიდენტია ალი კოჩი.

„ფენერბახჩე“ ერთ-ერთი ყველაზე წარმატებული თურქული კლუბია, რომელიც არასდროს დაქვეითებულა თურქეთის ჩემპიონატის უმაღლესი დივიზიონიდან. კლუბი საშინაო მატჩებს მართავს შუქრუ სარაჯოღლუს სახელობის სტადიონზე, რომელიც 47,430 მაყურებელს იტევს.

არსებობის ისტორიაში კლუბს მოგებული აქვს 19 სუპერლიგა, 7 თურქეთის თასი, 9 თურქეთის სუპერთასი და სხვა. გარდა ამისა, ფენერბახჩე უეფა-ს თასების მფლობელთა თასის 1963-1964 წლებისა და უეფა-ს ჩემპიონთა ლიგის 2007-2008 წლების სეზონების მეოთხედფინალისტია. ევროპულ ჩემპიონატებში კლუბის ყველაზე დიდ წარმატებად ითვლება უეფა-ს ევროპის ლიგის 2012-2013 წლების სეზონზე ნახევარფინალში გასვლა. „ფენერბახჩე“ ევროპული კლუბების ასოციაციის წევრია.

## ლიტერატურა
*
*

## რესურსები ინტერნეტში
*  
* Official website of 1907 Fenerbahçe Association 

## სქოლიო
კატეგორია:1907 წელს დაარსებული საფეხბრთო კლუბები
კატეგორია:ფენერბახჩე (საფეხბურთო კლუბი)
ორნამენტიკა

[მინი|424x424პქ|[ფაილი:Chopin nocturne op27 2b.mid|მინიორნამენტიკის მაგალითი, ფიორიტურა, შოპენი]]
**ორნამენტიკა** () — შედარებით მოკლე გრძლიობის ბგერები, რომელიც ერთვის მთავარ მელოდიურ ხაზს მელოდიის შესამკობლად. ორნამენტიკაში შედის სხვადასხვა სახის პასაჟები, ტირატები, ფიგურაციები, ფიორიტურები. ორნამენტიკის სფეროს მიეკუთვნება აგრეთვე ტრემოლი, ვიბრატო და სხვა. ორნამენტიკის მეშვეობით მელოდიური ხაზი უფრო დეტალიზებულია, გამსჭვალულია ექსპრესიით, ბგერები ერთიმეორეში მდოვრედ გადადიან. მორთულობები აღინიშნება სპეციალური ნიშნებით ან იწერება წვრილი ნოტებით. ორნამენტიკა ფართოდ განვითარდა ფრანგულ საკლავესინო მუსიკაში. ვოკალური ორნამენტიკის განვითარებაში მნიშვნელოვანი როლი მიეკუთვნება იტალიურ ოპერას.

ორნამენტიკა დამახასიათებელია ქართული ხალხური სიმღერისათვის განსაკუთრებით გავრცელებულია ქართლ-კახურ „გრძელ“ სუფრულებსა და ურმულებში), სადაც იგი წარმოადგენს მელოდიური ბგერის შემამკობელ, ინტონაციურად აქტიურ ელემენტს.

## ლიტერატურა 
კატეგორია:მუსიკალური ტერმინები
კობა კობალაძე

**კობა კობალაძე**  (დ. 7 ივლისი, 1969, თბილისი) — ქართველი პოლიტიკოსი, სამხედრო პირი.

1996 წელს დაამთავრა ქ. რიაზანის უმაღლესი საჰაერო  სადესანტო სასწავლებელი. 1999 წელს დაამთავრა ქ. მოსკოვის ფრუნზეს სახელობის სამხედრო აკადემია შენაერთების სამხედრო ადმინისტრაციული მართვისა და ოპერატიული ხელოვნების სპეციალობით, ამავე წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი.

1986-1987 წლებში მუშაობდა თბილისის კიროვის სახელობის ჩარხმშენებელ ქარხანაში; 1987-1989 წლებში მოიხადა სამხედრო სავალდებულო სამსახური შორეულ აღმოსავლეთში; 1990-იანი წლებიდან ჩაერთო საქართველოს ეროვნული შეიარაღებული ძალების შექმნა-ჩამოყალიბების პროცესში; 1991-1994 წლებში აქტიურად მონაწილეობდა საქართველოს ტერიტორიული მთლიანობისთვის მიმდინარე საბრძოლო მოქმედებებში სამაჩაბლოსა და აფხაზეთში; სწავლის დამთავრების შემდეგ საქართველოს თავდაცვის სამინისტროში დაინიშნა დასავლეთის ოპერატიული მიმართულების უფროსად; 2000 წელს დაინიშნა საქართველოს სახმელეთო ჯარების სარდლად; 2001 წელს დაინიშნა საქართველოს ეროვნული გვარდიის სარდლად; 2001 წელს სწავლობდა ჩინეთის სახალხო რესპუბლიკის გენერალური შტაბის აკადემიაში; 2004 წელს საკუთარი განცხადების საფუძველზე გადავიდა თადარიგში და ჩაირიცხა რეზერვში; 2016 წელს დაინიშნა ვეტერანთა სახელმწიფო სამსახურის დირექტორად; არის სპორტის ოსტატი კრივსა და ხელჩართულ ბრძოლაში, საპარაშუტო სპეციალობის ინსტრუქტორი; არის სამხედრო და სახელმწიფო უსაფრთხოების თემატიკისადმი მიძღვნილი სამეცნიერო ნაშრომის ავტორი, დოქტორანტი. 2016-2020 წლებში იყო საქართველოს მე-9 მოწვევის პარლამენტის წევრი (თბილისის ავჭალის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.  
## რესურსები ინტერნეტში
კატეგორია:დაბადებული 7 ივლისი
კატეგორია:დაბადებული 1969
კატეგორია:საქართველოს IX მოწვევის პარლამენტის წევრები
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:„ქართული ოცნების“ წევრები
კატეგორია:ცოცხალი ადამიანები
კილიკია

[250პქ|მინი|მარჯვნივ|კილიკია, როგორც [რომის იმპერია|რომის იმპერიის პროვინცია.]]
**კილიკია** — ისტორიულ-გეოგრაფიული რეგიონი მზირე აზიის სამხრეთ-აღმოსავლეთში.

## ისტორია 
ძვ. წ. II ათასწლეულში კილიკიის ტერიტორიაზე ცხოვრობდნენ ლუვიელები, ხეთები და ხურიტები. ძვ. წ. I ათასწლეულიდან კილიკიის მოსახლეობა გახდა მეტწილად სემიტურ-არამეული და ინდოევროპული. ძვ. წ. XIX საუკუნიდან ასურეთის შემადგენლობაში შედიოდა. ზოგი მკვლევარი კილიკიის სახელწოდებას უკავშირეს ასურული წყაროების „ხილაქუს“. ანტიკურ ხანაში კილიკია იყოფოდა „კილიკია ტრაქეად“ და „კილიკია პედიადად“. ძვ. წ. I ათასწლეულის შუა ხანებიდან კილიკია შევიდა აქემენიდების იმპერიის შემადგენლობაში, სომხეთის სატრაპიაში. ძვ. წ. 333 წელს დაიპყრო ალექსანდრე მაკედონელმა. ძვ. წ. 297 წლიდან შედიოდა სელევკიდების სახელმწიფოში. ძვ. წ. 103 წლიდან მოექცა რომის რესპუბლიკაში.  

მას შემდეგ, რაც მე-4 საუკუნეში ქრისტიანობა რომის იმპერიის ოფიციალური რელიგია გახდა, კილიკია მოექცა ანტიოქიის საპატრიარქოს შემადგენლობაში. კილიკია დაიყო ორ ეპარქიად, რომელთა მღვდელმთავრები ესწრებოდნენ ნიკეის პირველ საკლესიო კრებას 325 წელს ისევე. რომის იმპერიის დაყოფის შემდეგ, კილიკია გახდა  ბიზანტიის იმპერიის ნაწილი.

## იხილეთ აგრეთვე
*კილიკიის სომეხთა სამეფო
*კილიკიის სამინიატიურო სკოლა

## ლიტერატურა 
**ხაზარაძე ნ.*, „თაბალის ქვეყნის ადგილმდებარეობისთვის“, კრებული ძველი ისტორიის საკითხები, თბილისი, 1970
* Ramsay, William Mitchell (1908) *The Cities of St. Paul Their Influence on His Life and Thought: The cities of Eastern Asia Minor* A.C. Armstrong, New York, page 112, OCLC 353134
* Baly, Denis and Tushingham, A. D. (1971) *Atlas of the Biblical world* World Publishing Company, New York, page 148, OCLC 189385
* Edwards, I. E. S. (editor) (2006) *The Cambridge Ancient History, Volume 2, Part 2, History of the Middle East and the Aegean Region c. 1380–1000 B.C.* (3rd edition) Cambridge University Press, Cambridge, England, page 422, ISBN 0-521-08691-4

## სქოლიო 
კატეგორია:ისტორიული რეგიონები
კატეგორია:რომის პროვინციები
ბუენგ-ბორაფეთი

**ბუენგ-ბორაფეთი** () — დაჭაობებული ტბა ცენტრალურ ტაილანდში. ტბა ნაქჰონ სავანის პროვინციის აღმოსავლეთ ნაწილში, მდინარე ნანის სამხრეთით მდებარეობს. მისი ფართობი 224 კმ²-ია. ჭაობის დანახვა შესაძლებელია ჩრდილოეთ სარკინიგზო ხაზზე, ბუენგ-ბორაფეთი-თაფ-კრითის სადგურებს შორის მატარებლით მგზავრობისას. 

ადრე ჭაობის ტერიტორიაზე იზამთებდა იშვიათი სახეობის თეთრთვალა მდინარის მერცხალი (*Pseudochelidon sirintarae*), რომელიც 1980 წლის შემდეგ აღარ შეუნიშნავთ. აქვე ბინადრობდა სიამური ვეფხვთევზა (*Datnioides pulcher*), რომელიც დღეს მთლიანად გადაშენებულია როგორც მოხმარების, ისე თევზის მრეწველობის მიზნით უკონტროლო ჭერის გამო.

2019 წლის დეკემბრის დასაწყისში პირველად ტაილანდში, ბუენგ-ბორაფეთის ჭაობის ტერიტორიაზე *Helopsaltes pryeri*.

1975 წელს ტბის 106 კმ² არასამონადირეო სივრცედ აღიარეს. 2000 წელს ტაილანდის მთავრობის გადაწყვეტილებით მას საერთაშორისო მნიშვნელობის ჭარბტენიანი ტერიტორიის სტატუსი მიენიჭა.

## რესურსები ინტერნეტში
*Wetlands of SE Asia
*National Park, Wildlife and Plant Conservation Department  
*Royal Gazette Issue 92 chapter 132 of February 15 1975  

## სქოლიო
კატეგორია:ტაილანდის ტბები
კატეგორია:ტაილანდის არასამონადირეო სივრცეები
კატეგორია:1975 წელს დაარსებული დაცული ტერიტორიები
ჰიტლერამდე დაყვანა

]]
**ჰიტლერამდე დაყვანა** (), ასევე **ნაცისტებამდე დაყვანა** ან **ნაცისტური კარტის თამაში** — საკითხის ან არგუმენტის ნიველირების მცდელობა, რომელიც ეფუძნება იმას, რომ ანალოგიური მოსაზრება აღნიშნულ საკითხზე გააჩნდა ადოლფ ჰიტლერს ან ნაციონალ-სოციალისტურ პარტიას (ნაცისტურ პარტიას). 

*Reductio ad Hitlerum-ის* მაგალითი არის თეზისი, რომ *ჰიტლერი (ან ნაცისტები) მხარს უჭერდნენ X-ს, შესაბამისად, X - არის ბოროტება/ცუდი/მიუღებელი*; ასეთი მიდგომის მაგალითია *Reductio ad Hitlerum*-ის გამოყენება თამბაქოს კამპანიების წინააღმდეგ - *ჰიტლერი მოწევის მოწინააღმდეგე იყო, შესაბამისად ყველა მოწევის საწინააღმდეგო კამპანია ბოროტებაა*.

ტერმინი 1953 წელს შექმნა ლეო შტრაუსმა და ეფუძნება ლოგიკის ტერმინს *reductio ad absurdum* (აბსურდამდე დაყვანა). შტრაუსის მიხედვით, *reductio ad Hitlerum* არის ad hominem, ad misericordiam ან Ignoratio elenchi-ის ნაირსახეობა. არგუმენტის გამოყენების მიზანი შეიძლება იყოს ოპონენტის დისკრედიტაცია ან მისი მწყობრიდან გამოყვანა, რადგანაც ასეთი ტიპის არგუმენტი, მისი ემოციური ელფერისა და მკვეთრად ნეგატიური კონოტაციისა, ოპონენტზე ძლიერ ემოციურ გავლენას ახდენს.

## იხ. აგრეთვე
* გოდვინის კანონი

## სქოლიო
კატეგორია:სიტყვები და ფრაზები
თეიმურაზ კოხრეიძე

**თეიმურაზ კოხრეიძე** (დ. 1 იანვარი, 1963 ) — ქართველი ექიმი, პოლიტიკოსი

1986 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1979-1980 წლებში იყო თბილისის კალინინის რაიონის თბომეურნეობის სამმართველო, საექსპლუატაციო-სარემონტო კანტორა, III თანრიგის ზეინკალი; 1986-1987 წლებში მუშაობდა რესპუბლიკური ცენტრალური კლინიკური საავადმყოფო, ექიმი-ინტერნი; 1987-1989 წლებში იყო ტყვარჩელის ქალაქის ცენტრალური საავადმყოფო, ცეხის ექიმი-თერაპევტი; 1989-1990 წლებში მარნეულის რაიონული საავადმყოფო, სისხლის გადასხმის განყოფილების გამგე; 1990-1991 წლებში იყო სსრკ მეცნიერებათა აკადემიის ლაზერული გამზომი სისტემების ცენტრი; 1991 წელს 25-ე პოლიკლინიკა, უბნის თერაპევტი; 1991-1993 წლებში იყო საქართველოს ჯანდაცვის სამინისტრო, მინისტრის თანაშემწე; 1993-1995 წლებში იყო  საქართველოს მინისტრთა კაბინეტი, პრემიერ-მინისტრის მოადგილის სამდივნოს გამგე; 1995-2009 წლებში საქართველოს საგარეო საქმეთა სამინისტრო, მინისტრის თანაშემწე, მინისტრის სამდივნო — დეპარტამენტის დირექტორი, საგანგებო დავალებათა ელჩი; 2004-2007 წლებში  სს „საქნავთობი“, აპარატის უფროსი; 2006-2008 წლებში საქართველოს ეკონომიკური განვითარების სამინისტრო, სსიპ „დიპლომატი“, უფროსი; 2009-2011 წლებში შპს „ფიუჩარ პროდაქტს კომპანი“, დირექტორი; 2012-2013 წლებში იყო შპს „ჯორჯია ტრანზიტი“, დირექტორის მრჩეველი ადმინისტრაციულ საკითხებში; 2012-2016 წლებში  შპს „პეტროკას ენერჯი ჯორჯიას“, კონსულტანტი ადმინისტრავიულ საკითხებში; 2013-2016 წლებში შპს „არგოტრანსჯორჯია“, კონსულტანტი. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
კატეგორია:დაბადებული 1 იანვარი
კატეგორია:დაბადებული 1963
კატეგორია:საქართველოს IX მოწვევის პარლამენტის წევრები
ვანო ზარდიაშვილი

**ვანო ზარდიაშვილი** (დ. 12 სექტემბერი, 1982, თბილისი) — ქართველი იურისტი, პოლიტიკოსი.

დაამთავრა თბილისის სახელმწიფო უნივერსიტეტის იურიდიული ფაკულტეტი.

2004 წელს იყო საქართველოს იუსტიციის მინისტრის აპარატის თანამშრომელი, საქართველოს სახელმწიფო უშიშროების მინისტრის თანაშემწე; 2004-2006 წლებში იყო საქართველოს გენერალური პროკურორის მრჩეველი; 2007 წელს იყო თბილისის მერიის საერთო განყოფილების უფროსი; 2007-2010 წლებში კი თბილისის მერიის ადმინისტრაციის საორგანიზაციო სამსახურის უფროსის მოადგილე; 2010-2012 წლებში  თბილისის საქალაქო სასამართლოს აპარატის უფროსი; 2012-2013 წლებში საქართველოს იუსტიციის უმაღლესი საბჭოს დეპარტამენტის უფროსის მოადგილე; 2013 წელს  სახელმწიფო აუდიტის სამსახურის შიდა აუდიტის დეპარტამენტის უფროსი; 2013-2016 წლებში სახელმწიფო სამსახურის გენერალური აუდიტორის პირველი მოადგილე. 2016-2019 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. ეკა ბესელიასთან მომხდარი ინციდენტის შემდეგ, პარლამენტი პირადი სურვილის საფუძველზე დატოვა.

## რესურსები ინტერნეტში
## სქოლიო
კატეგორია:დაბადებული  12 სექტემბერი
კატეგორია:დაბადებული  1982
კატეგორია:საქართველოს IX მოწვევის პარლამენტის წევრები
კატეგორია:თბილისში დაბადებულები
კატეგორია:ქართველი იურისტები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:„ქართული ოცნების“ წევრები
ირაკლი კოვზანაძე

**ირაკლი კოვზანაძე** (დ. 29 მაისი, 1962, ქუთაისი) — ქართველი ეკონომისტი, თანამდებობის პირი, მათემატიკოსი, პედაგოგი, პოლიტიკოსი.

1984 წელს დაამთავრა თბილისის სახელმწიფო უნივერსიტეტის მექანიკა-მათემატიკის ფაკულატეტი, ხოლო 1995 წელს ეკონომიკის ფაკულტეტი. 1987 წელს — თბილისის სახელმწიფო უნივერსიტეტის ალგებრა-გეომეტრიის კათედრის ასპირანტურა.  ლონდონის უნივერსიტეტი, დიდი ბრიტანეთი, საერთაშორისო უმაღლესი საფინანსო და საბანკო სკოლა.

1984-1987 წლებში იყო თბილისის სახელმწიფო უნივერსიტეტის ალგებრა-გეომეტრიის კათედრის ასპირანტი. 1988-1990 წლებში — თბილისის სახელმწიფო უნივერსიტეტის გამოთვლითი მათემატიკის კათედრის უფროსი ლაბორანტი. 1990-1991 წლებში იყო თბილისის სახელმწიფო უნივერსიტეტის ალგებრა-გეომეტრიის კათედრის უფროსი მასწავლებელი. 1991-1999 წლებში — იმავე უნივერსიტეტის ალგებრა-გეომეტრიის დოცენტი. 1993-1998 წლებში სააქციო საზოგადოება „კომერციული ბანკი კრწანისი“, მარკეტინგისა და სავალუტო ოპერაციების განყოფილების უფროსი, გამბეობის თავმჯდომარის მოადგილე, გამგეობის თავმჯდომარე, გენერალური დირექტორი; 1998-2003 წლებში იყო სააქციო საზოგადოება „გაერთიანებული ქართული ბანკის“, გენერალური დირექტორი; 2003 წლიდან — თბილისის სახელმწიფო უნივერსიტეტი, ფინანსებისა და კრედიტის კათედრის პროფესორი, კათედრის გამგე; 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. 2008-2012 წლებში იყო ევროპის რეკონსტრუქციის და განვითარების ბანკი. 2012-2015 წლებში იყო სააქციო საზოგადოება „საპარტნიორო ფონდის“ აღმასრულებელი დირექტორი. 2015-2016 წლებში კი საქართველოს ეროვნული ბანკი, ფინანსური ზედამხედველობის საბჭოს თავმჯდომარე. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

2020 წლიდან 2023 წლის 24 მარტამდე იყო საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
## სქოლიო
კატეგორია:დაბადებული 29 მაისი
კატეგორია:დაბადებული 1962
კატეგორია:საქართველოს VI მოწვევის პარლამენტის წევრები
კატეგორია:საქართველოს IX მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
ირაკლი
კატეგორია:ქუთაისში დაბადებულები
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
კატეგორია:ცოცხალი ადამიანები
კობა ლურსმანაშვილი

**კობა ლურსმანაშვილი** (დ. 5 მარტი, 1970, დაბა ხარაგაული) — ქართველი იურისტი, პოლიტიკოსი.

1990 წელს დაამთავრა თბილისის სამრეწველო ეკონომიკური ტექნიკუმის სამართალმცოდნეობის სპეციალობა, ხოლო 1995 წელს თბილისის სახელმწიფო უნივერსიტეტი საერთაშორისო სამართლის სპეციალობით.

1987-1988 წლებში იყო სოფ. თეთრიწყაროს კოლმეურნეობის კოლმეურნე წევრი; 1994-1996 წლებში  ა/ს ორგანიზაცია „ადამიანის უფლებების დაცვის ლიგა“-ში იურისტი; 1996-1997 წლებში იყო საქართველოს პარლამენტის იურიდიული კომიტეტის აპარატის უფროსი სპეციალისტი; 1997 წელს საქართველოს პარლამენტის აპარატის წამყვანი სპეციალისტი; 1998-2002 წლებში  ხარაგაულის რაიონის საკრებულო, „ადამიანის უფლებების კომისია“, თავმჯდომარე; 2002-2003 წლებში  კიცხის თემის, გამგებელი; 2003-2004 წლებში იყო ფინანასთა სამინისტროს ხარაგაულის რაიონის საგადასახადო ინსპექციაში, უფროსის  მოვალეობის შემსრულებელი. 2004-2009 წლებში იყო ინდივიდუალური მეწარმე; 2009-2013 წლებში მუშაობდა საქართველოს ადვოკატთა ასოციაციაში, ადვოკატი; 2013-2016 წლებში იყო ხარაგაულის მუნიციპალიტეტის გამგებელი. 2016-2020 წლებში იყო საქართველოს მე-9 მოწვევის პარლამენტის წევრი (ხარაგაულისა და ბაღდათის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. 

2020 წლის 31 ოქტომბერს არჩეული იქნა ხარაგაულის მერად. მან 7239 ხმა (55,71%) მიიღო.

## რესურსები ინტერნეტში
## სქოლიო
კატეგორია:დაბადებული  1970
კატეგორია:საქართველოს IX მოწვევის პარლამენტის წევრები
კატეგორია:დაბადებული 5 მარტი
კატეგორია:„ქართული ოცნების“ წევრები
დავით მათიკაშვილი

**დავითი მათიკაშვილი** (დ. 14 აგვისტო, 1978) — ქართველი იურისტი, პოლიტიკოსი. საქართველოს 2 მოწვევის (2016, 2020) პარლამენტის წევრი.

დაამთავრა თბილისის სახელმწიფო უნივერსიტეტის იურიდიული ფაკულტეტი.

2000 წელს სააქციო საზოგადოება „ქართუ ჯგუფის“ იურისტი; 2000-2006 წლებში  სააქციო საზოგადოება (სს) „ბანკი ქართუს“ იურისტი; 2006-2007 წლებში სააქციო საზოგადოება „ბანკი ქართუს“ წამყვანი იურისტი; 2007-2008 წლებში იყო სააქციო საზოგადოება „ბანკი ქართუს“ საგარეო ურთიერთობათა სამმართველოს რეგულირების უფროსი იურისტი; 2008-2014 წლებში მუშაობდა სააქციო საზოგადოება „ბანკი ქართუს“ საგარეო ურთიერთობათა სამმართველოს რეგულირების განყოფილების უფროსი; 2014-2015 წლებში სააქციო საზოგადოება „ბანკი ქართუს“ იურიდიული დეპარტამენტის დირექტორი, მოადგილე; 2015-2016 წლებში სააქციო საზოგადოება „ბანკი ქართუს“ იურიდიული დეპარტამენტის უფროსი.2016-2020 წლებში იყო საქართველოს მე-9 მოწვევის პარლამენტის წევრი პარტიული სიით (ჩაანაცვლა კახა კალაძე), საარჩევნო ბლოკი: „ქართული ოცნება — დემოკრატიული საქართველო“.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. მხარი დაუჭირა კანონპროექტს „უცხოური გავლენის გამჭვირვალობის შესახებ“.

## რესურსები ინტერნეტში
## სქოლიო
კატეგორია:დაბადებული  14 აგვისტო
კატეგორია:დაბადებული   1978
კატეგორია:საქართველოს IX მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
ენდრიუ პორტერი

**ენდრიუ პორტერი** (; დ. 16 იანვარი, 1996) — ირლანდიელი მორაგბე. ამჟამად თამაშობს დუბლინის ლენსტერში და ირლანდიის ეროვნულ ნაკრებში, ბურჯის პოზიციაზე.

მან სარაგბო კარიეკა ლენსტერში დაიწყო, 2016 წლიდან კი მისი მთავარი გუნდის წევრია. პორტერის დებიუტი 2016 წლის 2 სექტემბერს ბენეტონის წინააღმდეგ მატჩში შედგა.  იმავე წელს მან ირლანდიის 20-წლამდელთა ნაკრებში ითამაშა და გუნდმა თავის ყველა დროის საუკეთესო შედეგს მიაღწია - მსოფლიო თასის ფინალში გავიდა. 20-წლამდელთა ნაკრებში პორტერმა სულ 12-ჯერ ითამაშა და 2 ლელოს დადება მოახერხა.

ენდრიუ პორტერი მიიჩნევა ერთ-ერთ ყველაზე ძლიერ მორაგბედ. მას შეუძლია 350 -ის აწევა, რაც პორტერს 20 წლამდე მორაგბეებს შორის უძლიერეს მორაგბედ აქცევს ასეთ ძალის მიუხედევად, პორტერს ახასიათებს დიდი სისწრაფე და მოქნილობა.

## ტიტულები
### ირლანდია
***ექვსი ერის ჩემპიონატი**:
****გამარჯვებული(1):** 2018	
***დიდი სლემი**:
****გამარჯვებული (1):** 2018
***სამმაგი გვირგვინი**:
****გამარჯვებული (1):**2018

ლენსტერი ევროპის ჩემპიონთა თასი

## სქოლიო
კატეგორია:ირლანდიელი მორაგბეები
კატეგორია:ცოცხალი ადამიანები
დარვინის მთიულები

**დარვინის მთიულები**, *გალაპაგოსის მთიულები* () — ფრინველთა ქვეოჯახი ტანაგრისებრთა (ზოგიერთი კლასიფიკაციით — გრატასებრთა) ოჯახისა. ადრე მთიულასებრთა ოჯახს მიეკუთვნებოდა. მიიჩნევა, რომ დარვინის მთიულები წარმოიშვნენ დაახლოებით 2,3 მილიონი წლის წინ, გალაპაგოსის ერთ-ერთ კუნძულზე, ცენტრალური და სამხრეთ ამერიკიდან გადმოფრენილი ფრინველების გუნდისაგან. ადაპტიური რადიაციის შედეგად, მათ დასაბამი დაუდეს 5 გვარის 18 სახეობას, რომლებიც გავრცელებული არიან გალაპაგოსისა და ქოქოსის კუნძულებზე (ქოქოსის მთიულა, *Pinaroloxias inornata*). ამ მთიულებმა ფართო ცნობადობა მოიპოვეს ჩარლზ დარვინის დამსახურებით, რომელმაც ისინი აღწერა როგორც ცალკეულ კუნძულებზე ბუნებრივი გადარჩევის გზით სახეობათაწარმოქმნის დამარწმუნებელი მაგალითი. 

მათი სხეულის სიგრძეა 10–15 სმ, მასა 8–40 გ. სხეულის აგებულება მაგარია; ბოლო მოკლე. შეფერილი არიან მორუხო-ზეთისხილისფრად; ზოგიერთი სახეობის მამალი ნაწილობრივ ან მთლიანად შავია. ახასიათებთ მკვეთრი სახეობათაშორისი სახესხვაობა ნისკარტის სიდიდესა და ფორმაში, რაც დაკავშირებულია კვების სპეციალიზაციასთან. მაგალითად, მიწის მთიულებს (*Geospiza*, 9 სახეობა), რომლებიც ძირითადად თესლებითა და კაქტუსებით იკვებებიან, კონუსისებრი და მასიური ნისკარტი აქვთ; ასპუჭაკასებრ მთიულას (*Certhidea olivacea*), რომელიც პატარა რბილ მწერებს ჭამს — სწორი და წაგრძელებული; კოდალასებრ მეხეურ მთიულას (*Camarhynchus pallidus*) ხის ქერქიდან ნისკარტით დაჭერილი ოპუნციის ჩხირით ან ეკლით ამოჰყავს ნადავლი. ბუდობენ ხშირ ხეებსა და ბუჩქნარში, მათ შორის მანგროს ტყეებში. მონოგამური ფრინველებია. მამალი ხის ტოტზე ან ბუჩქში აშენებს რამდენიმე დიდი ზომის ჯამისებრ ბუდეს, რომელსაც აქვს გვერდითი შესასვლელი და სახურავი; დედალი ერთ-ერთ მათგანს ირჩევს და მშენებლობას ასრულებს. ბუდეში 4 (6-მდე) კვერცხია; დედალი კრუხობს 12 დღე. 10 სახეობა შეტანილია IUCN-ის წითელ ნუსხაში.

## ლიტერატურა 
* 

## სქოლიო 
კატეგორია:ტანაგრისებრნი
იოსებ მაკრახიძე

**იოსებ მაკრახიძე** (დ. 2 იანვარი, 1946, გორი) — ქართველი ინჟინერი, პოლიტიკოსი.

1972 წელს დაამთავრა საქართველოს პოლიტექნიკური ინსტიტუტი საავტომობილო გზების სპეციალობით.

1965-1973 წლებში იყო №3 ტრესტის მე-10 მოძრავი მექანიზებული კოლონის საქმისმწარმოებელი; 1974-1975 წლებში მუშაობდა №32 მოძრავ-მექანიზებულ კოლონის უფროსი სამუშაოთა მწარმოებელად; 1075-1977 წლებში ქ. ვოლოგდის №3 ტრესტის უფროს სამუშაოთა მწარმოებლად; 1977-1979 წლებში იყო №3 ტრესტის მე-10 მოძრავ-მექანიზებულ კოლონაში მთავარი ინჟინერი; 1980-1981 წლებში კი 35-ე მოძრავ-მექანიზებული კოლონის უფროსი; 1981-1985 წლებში მუშაობდა №23 მოძრავ-მექანიზებული კოლონის მე-13 ტრესტის უფროსად; 1985-1999 წლებში იყო საავტომობილო გზების სამინისტროს №28 საგზაო-საექსპლუატაციო უბნის უფროსი; 1999 წლიდან შპს „იბოლიას“ დირექტორი.

2016-2020 წლებში  იყო საქართველოს მე-9 მოწვევის პარლამენტის წევრი (გორის მაჟორიტარი დეპუტატი, საარჩევნო ბლოკი: „ქართული ოცნება — დემოკრატიული საქართველო“. 
## რესურსები ინტერნეტში
კატეგორია:დაბადებული 2 იანვარი
კატეგორია:დაბადებული 1946
კატეგორია:საქართველოს IX მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1972)
კატეგორია:ქართველი ინჟინრები
კატეგორია:გორში დაბადებულები
კატეგორია:„ქართული ოცნების“ წევრები
მარია კატერინა ფარნეზე

**მარია კატერინა ფარნეზე** (; დ. 18 თებერვალი, 1615, პარმა, იტალია — გ. 25 ივლისი, 1646, მოდენა, იტალია) — ფარნეზეების დინასტიის წარმომადგენელი. პარმის ჰერცოგ რანუჩო I-ისა და მარგერიტა ალდობრანდინის ასული. მოდენისა და რეჯიოს ჰერცოგინია 1631-1646 წლებში როგორც ფრანჩესკო I-ის მეუღლე. ჰერცოგ ალფონსო IV-ის დედა.

## ბიოგრაფია 
მარია კატერინა დაიბადა 1615 წლის 18 თებერვალს პარმაში. იგი იყო პარმისა და პიაჩენცის ჰერცოგ რანუჩო I-ისა და მისი მეუღლის, ჰერცოგინია მარგერიტა ალდობრანდინის შუათანა შვილი და უფროსი ქალიშვილი. 

1622 წელს პარმის ახალი ჰერცოგი მისი უფროსი ძმა, ოდოარდო ფარნეზე გახდა. 1628 წლამდე რეგენტი მათი დედა, მარგერიტა იყო, რა დროსაც პარმაში აშკარად გაიზარდა რომაელთა გავლენა.

თავდაპირველად მარია კატერინა მოიაზრებოდა ინგლისის, ირლანდიისა და შოტლანდიის მეფე ჩარლზ II-ის საცოლედ, თუმცა მან ცოლად პორტუგალიის მეფე ჟუან IV-ის ასული კატარინა ბრაგანსა შეირთო.

ამის შემდეგ იგი დაინიშნა მოდენისა და რეჯიოს ჰერცოგ ფრანჩესკო I-ზე, ჰერცოგ ალფონსო III-ისა და მისი ცოლის, იზაბელა სავოიელის ვაჟზე.

1631 წლის 11 იანვარს პარმაში შედგა ფრანჩესკო I-ისა და მარია კატერინა ფარნეზეს ქორწინება. ამ ქორწინებაში მათ ცხრა შვილი შეეძინათ, თუმცა მხოლოდ ოთხი მათგანი გადაურჩა ბავშვობაში სიკვდილს. 

მარია კატერინა ფარნეზე 1646 წლის 25 ივლისს, 31 წლის ასაკში გადაჰყვა მშობიარობას, რა დროსაც მან ვაჟი გააჩინა, რომელიც მალევე დაიღუპა. 

მოგვიანებით პარმა-მოდენის ალიანსის შესანარჩუნებლად მისმა ქვრივმა ცოლად მისი და, ვიტორია ფარნეზე შეირთო, ხოლო მარია კატერინას ორივე ქალიშვილი მის ძმისწულ რანუჩო II-ს მიათხოვეს. 

## შვილები 
# ალფონსო (1632), გარდაიცვალა ჩვილი;
# ალფონსო IV (1634-1662), მოდენისა და რეჯიოს ჰერცოგი. ცოლად შეირთო ლაურა მარტინოცი, რომელთანაც შეეძინა მომავალი ჰერცოგი ფრანჩესკო II და ასევე ინგლისის, ირლანდიისა და შოტლანდიის დედოფალი მარია;
# იზაბელა (1635-1666), ცოლად გაჰყვა პარმისა და პიაჩენცის ჰერცოგ რანუჩო II-ს, რომელთანაც შეეძინა შვილები;
# ლეონორა (1639-1640), გარდაიცვალა მცირეწლოვანი;
# ტედალდი (1640-1643), გარდაიცვალა მცირეწლოვანი;
# ალმერიგო (1641-1660), გარდაიცვალა დაუქორწინებელი და უშვილო;
# ელეონორა (1643-1722), გარდაიცვალა დაუქორწინებელი;
# მარია (1644-1684), ცოლად გაჰყვა თავისი დის ქვრივს, რანუჩო II-ს, რომელთანაც შეეძინა შვილები;
# ტედალდი (1646), გარდაიცვალა მცირეწლოვანი;

## ლიტერატურა 
* Knowles Middleton, William Edgar. "Lorenzo Magalotti at the court of Charles II". Googlebooks.org. Retrieved 7 April 2010.

კატეგორია:დაბადებული 18 თებერვალი
კატეგორია:დაბადებული 1615
კატეგორია:გარდაცვლილი 25 ივლისი
კატეგორია:გარდაცვლილი 1646
კატეგორია:ფარნეზეები
კატეგორია:მოდენის ჰერცოგინიები
კატეგორია:მშობიარობის დროს გარდაცვლილები
ვიტორია ფარნეზე

**ვიტორია ფარნეზე** (; დ. 29 აპრილი, 1618, პარმა, იტალია — გ. 10 აგვისტო, 1649, მოდენა, იტალია) — ფარნეზეების დინასტიის წარმომადგენელი. პარმის ჰერცოგ რანუჩო I-ისა და მარგერიტა ალდობრანდინის ასული. მოდენისა და რეჯიოს ჰერცოგინია 1648-1649 წლებში როგორც ფრანჩესკო I-ის მეორე ცოლი.

## ბიოგრაფია 
ვიტორია ფარნეზე დაიბადა 1618 წლის 29 აპრილს პარმაში. იგი იყო პარმისა და პიაჩენცის ჰერცოგ რანუჩო I-ისა და მისი მეუღლის, ჰერცოგინია მარგერიტა ალდობრანდინის უმცროსი ქალიშვილი. 

მისი ცხოვრებისა და მოღვაწეობის შესახებ ძალიან მწირი ცნობები არსებობს. 1631 წელს მისი უფროსი და, მარია კატერინა ფარნეზე მიათხოვეს მოდენისა და რეჯიოს ჰერცოგ ფრანჩესკო I-ს. მის დას ჰერცოგთან ცხრა შვილი შეეძინა და 1646 წელს მეცხრე მშობიარობას 31 წლის ასაკში გადაჰყვა.

მოდენა-პარმის ალიანსის შესანარჩუნებლად სულ მალე, 1648 წლის 12 თებერვალს ვიტორია დააქორწინეს მისი დის ქვრივ ფრანჩესკო I-ზე, რითაც იგი მოდენისა და რეჯიოს ახალი ჰერცოგინია გახდა, თუმცა ეს ძალიან ცოტა ხანს გაგრძელდა.

ქორწინებიდან მალევე ვიტორია დაორსულდა და 1649 წლის 10 აგვისტოს, 31 წლის ასაკში გადაჰყვა პირველივე მშობიარობას. მან გოგონა გააჩინა, რომელსაც მის პატივსაცემად ვიტორია დაარქვეს, თუმცა იგი 1656 წელს გარდაიცვალა. ამის შემდეგ ფრანჩესკო I მესამედ და უკანასკნელად დაქორწინდა ლუკრეცია ბარბერინიზე, რომელთანაც კიდევ შეეძინა შვილები. 

## ლიტერატურა 
*  Fabbri P. Musica in torneo nell'Italia del Seicento. — Lucca: Libreria Musicale Italiana, 1999. — P. 50. — 190 p. — ISBN 978-8-87-096194-2.
*  Ghiraldi Gh. La Galleria estense: doni, lasciti, acquisti, 1884—1990. — Modena: F. C. Panini, 1990. — P. 15, 191. — 197 p. — ISBN 978-8-87-686154-3.

კატეგორია:დაბადებული 29 აპრილი
კატეგორია:დაბადებული 1618
კატეგორია:გარდაცვლილი 10 აგვისტო
კატეგორია:გარდაცვლილი 1649
კატეგორია:ფარნეზეები
კატეგორია:მოდენის ჰერცოგინიები
კატეგორია:მშობიარობის დროს გარდაცვლილები
გენადი მარგველაშვილი

**გენადი მარგველაშვილი** (დ. 12 აპრილი, 1968 )  — ქართველი მათემატიკოსი, პოლიტიკოსი.

1991 წელს დაამთავრა თბილისის სახელმწიფო უნივერსიტეტის მექანიკა-მათემატიკის ფაკულტეტი. 1991-1995 წლებში იყო  ქუთაისის პოლიტექნიკური ინსტიტუტის უმაღლესი მათემატიკის კათედრის ასისტენტი, შეთავსებით — ანდრია რაზმაძის სახელობის ქუთაისის ფიზიკა-მათემატიკის წრის მასწავლებელი; 1995-2010 წლებში მუშაობდა ქუთაისის ანდრია  რაზმაძის სახელობის ფიზიკა-მათემატიკის რეგიონული გიმნაზიის მათემატიკის მასწავლებელი; 2010-2011 წლებში  იყო სსიპ ანდრია  რაზმაძის სახელობის ქუთაისის N41 საჯარო სკოლის დირექტორის მოვალეობის შემსრულებელი; 2011-2016 წლებში სსიპ ანდრის რაზმაძის სახელობის ქუთაისის N41 ფიზიკა მათემატიკის საჯარო სკოლის დირექტორი. 2016-2020 წლებში იყო საქართველოს მე-9 მოწვევის პარლამენტის წევრი (ცენტრალური ქუთაისის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. 

## რესურსები ინტერნეტში
კატეგორია:დაბადებული  12 აპრილი
კატეგორია:დაბადებული  1968
კატეგორია:საქართველოს IX მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
ელენე ცაგარეიშვილი

**ელენე ცაგარეიშვილი** (დ. 1 ივლისი, 1930, ქუთაისი — გ. 13 მაისი, 2020)  —  ქართველი  მეცნიერი, ისტორიკოსი, არმენოლოგი და წყაროთმცოდნე.

1954 წელს დაამთავრა თბილისის სახელმწიფო უნივერსიტეტის ისტორიის ფაკულტეტი. არმენოლოგი, საქართველოს რესპუბლიკის მეცნიერებათა აკადემიის კორნელი კეკელიძის სახელობის ხელნაწერთა ინსტიტუტის საისტორიო წერილობითი ძეგლების განყოფილების ხელმძღვანელი, უფროსი მეცნიერ თანამშრომელი. ელენე ცაგარეიშვილი, რომელიც ხელნაწერთა ინსტიტუტის დამაარსებლის ილია აბულაძის მოსწავლე იყო, ინსტიტუტის დაარსების დღიდან ჩაება მის საქმიანობაში. 

წლების მანძილზე ეწეოდა სამეცნიერო საქმიანობას. ისტორიის მეცნიერებათა კანდიდატი, სადისერტაციო თემა— „იოანე დრასხანაკერტელი. სომხეთის ისტორია“, დაიცვა 1965 წელს. ელენე ცაგარეიშვილს ეკუთვნის ძველი სომხური საისტორიო წყაროების არაერთი გამოცემა და თარგმანი, მათ შორის სტეფანოს ორბელიანის „ცხოვრება ორბელიანთა“, არისტაკეს ლასტივერტცის „ისტორია“, იოანე დრასხანკერტცის „სომხეთის ისტორია“ და სხვა, რომელთაც სამეცნიერო მიმოქცევაში შემოიტანეს ამ ტექსტებში დაცული უმნიშვნელოვანესი ცნობები საქართველოს შესახებ.

ელენე ცაგარეიშვილის მეუღლე იყო აღმოსავლეთმცოდნე, ისტორიკოსი, ირანისტი, ისტორიის მეცნიერებათა დოქტორი, თბილისის სახელმწიფო უნივერსიტეტის პროფესორი დავით (დევი) კაციტაძე.

## რესურსები ინტერნეტში
კატეგორია:დაბადებული 1 ივლისი
კატეგორია:დაბადებული 1930
კატეგორია:გარდაცვლილი 13 მაისი
კატეგორია:გარდაცვლილი 2020
კატეგორია:ქართველი ისტორიკოსები
კატეგორია:ქართველი არმენოლოგები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქუთაისში დაბადებულები
ოდოარდო ფარნეზე (პარმის ჰერცოგი)

**ოდოარდო ფარნეზე** (; დ. 28 აპრილი, 1612, პარმა, იტალია — გ. 11 სექტემბერი, 1646, პიაჩენცა, იტალია) — ფარნეზეების დინასტიის წარმომადგენელი. პარმისა და პიაჩენცის ჰერცოგი 1622-1646 წლებში. ჰერცოგ რანუჩო I-ისა და მარგერიტა ალდობრანდინის ვაჟი. რანუჩო II-ის მამა.

## ბიოგრაფია 
ოდოარდო დაიბადა 1612 წლის 28 აპრილს პარმაში. იგი იყო ჰერცოგ რანუჩო I-ისა და მისი მეუღლის, ჰერცოგინია მარგერიტა ალდობრანდინის უფროსი ვაჟი. მაშინ, როდესაც იგი ათი წლის იყო, 1622 წელს რანუჩო I გარდაიცვალა, რის გამოც ტახტი ოდოარდომ დაიკავა. თავიდან მას რეგენტად ბიძამისი, ოდოარდო ფარნეზე დაენიშნა, თუმცა იგი 1626 წელს გარდაიცვალა, რის გამოც ახალი რეგენტი დედამისი, მარგერიტა ალდობრანდინი გახდა. 

1628 წლიდან ოდოარდო სრულწლოვანი გახდა და დამოუკიდებლად დაიწყო მართვა. იმავე წელს იგი ტოსკანის დიდი ჰერცოგის ასულ მარგერიტაზე დაქორწინდა. მის მთავარ მიზანს მამის დროს გადამტერებული მეზობლების შემორიგება წარმოადგენდა. 1633 წლიდან ოდოარდომ ალიანსი გააფორმა საფრანგეთთან ესპანეთის წინააღმდეგ. ეს მან პარმაზე ესპანელების გავლენის შესამცირებლად გააკეთა, რომელთაც მთელ ჩრდილო იტალიაში გაბატონება სურდათ. საპასუხოდ ესპანეთის მეფე ფილიპე IV-მ იტალიაში გააგზავნა ჯარები და მოდენის ჰერცოგ ფრანჩესკო I-ის სარდლობით ესპანელებმა პიაჩენცის ოკუპაცია მოახდინა, რა დროსაც ოდოარდოს ფრანგები არ დაეხმარნენ. საფრანგეთიდან დახმარების ვერ მიღების გამო ოდოარდო ისევ ესპანეთს მიემხრო და 1637 წელს, რომის პაპ ურბან VIII-ის ჩარევით მათ შორის მშვიდობა დამყარდა და პიაჩენცა ისევ ფარნეზეებს დაუბრუნდა. 

მიუხედავად პაპის დახმარებისა, ოდოარდომ მშვიდობის დამყარებისთანავე მოახდინა ბარბერინების საგვარეულოს (ამ გვარის წარმომადგენელი იყო პაპი ურბანი) მფლობელობაში მყოფი მამულები დაიკავა, რის პასუხადაც ურბან VIII-მ 1641 წელს იგი ეკლესიიდან განკვეთა. ამ ამბიდან მალევე ტოსკანის, ვენეციისა და მოდენის მხარდაჭერით იგი 7,000 ჯარისკაცით შეიჭრა ლაციოში. პაპმა მისი ჯარები მიწასთან გაასწორა, რასაც 1644 წელს სამშვიდობო ხელშეკრულების გაფორმება მოჰყვა. მან აღიარა პაპის ძალაუფლება, პაპმა კი იგი აღადგინა ეკლესიაში.

ოდოარდო ფარნეზე გარდაიცვალა 1646 წლის 11 სექტემბერს პიაჩენცაში, 34 წლის ასაკში, თავისი საყვარლის რეზიდენციაში. ამის შემდეგ ტახტი მისმა ვაჟმა, რანუჩო II-მ დაიკავა.

## ქორწინება და შვილები 
1628 წლის 11 ოქტომბერს ოდოარდომ ცოლად შეირთო მარგერიტა მედიჩი (1612-1679), ტოსკანის დიდ ჰერცოგ კოზიმო II-ისა და ერცჰერცოგინია მარია მაგდალინა ავსტრიელის ასული, რომელთანაც შეეძინა ხუთი შვილი:

# რანუჩო II (1630-1694), პარმისა და პიაჩენცის ჰერცოგი. ცოლად შეირთო მარგერიტა ვიოლანტე სავოიელი, დაქვრივების გამო მეორედ დაქორწინდა იზაბელა დ'ესტეზე, მისი გარდაცვალების შემდეგ კი ცოლად მისივე და, მარია დ'ესტე შეირთო;
# ალესანდრო (1635-1689), ესპანური ნიდერლანდების შტატჰალტერი 1678-1682 წლებში. გარდაიცვალა დაუქორწინებელი და უშვილო;
# ორაციო (1636-1656), გარდაიცვალა დაუქორწინებელი და უშვილო;
# კატერინა (1637-1684), მონაზონი;
# პიეტრო (1639-1677), გარდაიცვალა დაუქორწინებელი და უშვილო;

## ლიტერატურა 
*  Williams, George L. (2004). Papal Genealogy: The Families and Descendants of the Pope. McFarland. p. 106. ISBN 0-7864-2071-5.

კატეგორია:დაბადებული 28 აპრილი
კატეგორია:დაბადებული 1612
კატეგორია:გარდაცვლილი 11 სექტემბერი
კატეგორია:გარდაცვლილი 1646
კატეგორია:ფარნეზეები
კატეგორია:პარმის ჰერცოგები
კატეგორია:XVII საუკუნის ევროპის მონარქები
O-Zone (ჯგუფი)

**O-Zone** — სამი მონაწილისგან შემდგარი მოლდავური ჯგუფი, რომელიც არსებობდა 1999 — 2005 წლებში.

## ისტორია
### 1999-2001: შექმნა და ადრეული წლები
O-Zone პირველად ჩამოყალიბდა 1998 წელს, როგორც დან ბელანისა და პეტრუ ჟელიჰოვსკის დუეტი. 1999 წელს გამოუშვეს პირველი ალბომი „Dar, Unde Ești ...“. ჟელიჰოვსკი არ იყო დანტერესებული მუსიკალური კარიერით და დუეტი დატოვა. დან ბელანმა ჯგუფის ახალი წევრის მოსაძებნად მსურველთა მოსმენა დანიშნა, სადაც მისი ყურადღება არსენი ტოდირაშმა მიიპყრო ელვის პრესლის სიმღერით „Love Me Tender“. შესარჩევი ეტაპის შემდეგ ტოდირაში ბელანს შეუერთდა და კვლავ დუეტი ჩამოყალიბდა, სანამ დანს, ტელეფონით, არ დაუკავშრდა რადუ სირბუ და კონკურსის დასრულების მიუხედავად ჯგუფში მოხვედრის შანსი ითხოვა. სირბუს წარმატებული მოსმენის შემდეგ O-Zone ტრიოდ იქცა.

## რესურსები ინტერნეტში
* O-Zone-ს იაპონური ოფიციალური საიტი
* O-Zone, წარმატებული ბენდი

კატეგორია:1999 წელს ჩამოყალიბებული ჯგუფები
კატეგორია:ევროდენს ჯგუფები
კატეგორია:დანს მუსიკალური ჯგუფები
კატეგორია:2005 წელს დაშლილი ჯგუფები